Objavljeno je kako će glasiti interpretativna izjava koja će pratiti ratifikaciju Istanbulske konvencije u Republici Hrvatskoj. U izjavi se deklarira kako je Konvencija u skladu s hrvatskim ustavom i kako ne sadrži rodnu ideologiju

U nastavku donosimo cjelovitu izjavu:





“Članak 4.

Prilikom polaganja isprave o ratifikaciji Republika Hrvatska će na Konvenciju iz članka 1. ovog Zakona priopćiti sljedeću izjavu:

Interpretativna izjava

Republika Hrvatska smatra da je cilj Konvencije zaštita žena od svih oblika nasilja te sprječavanje, progon i eliminacija nasilja nad ženama i obiteljskog nasilja.

Republika Hrvatska smatra da odredbe Konvencije ne sadrže obvezu uvođenja rodne ideologije u hrvatski pravni i obrazovni sustav ni obvezu promjene ustavne definicije braka.

Republika Hrvatska smatra da je Konvencija u skaldu s odredbama Ustava republike Hrvatske, posebno s odredbama o zaštiti ljudskih prava i temeljnih sloboda te će Konvenciju primjenjivati uzimajući u obzir navedene odredbe, načela i vrednote ustavnog poretka Republike Hrvatske.“

Konvencija sutra na Vladi

Očekuje se da će Zakon o potvrđivanju Istanbulske konvencije sutra biti usvojen na Vladi i poslan u saborsku proceduru, iako nisu svi HDZ-ovi ministri u Vladi za ratifikaciju konvencije

Unatoč tome ne očekuju se potresi u banskim dvorima, jer jasno je što se dogodilo kada su zadnji put u Plenkovićevoj Vladi Mostovi ministri glasali protiv većine.

Megy M. /foto:ilustracijamaxportal